BAA amirining yo‘qolib qolgan qizi birinchi marta ommaga namoyish etildi

BAA amirining qizi Latifa bin Muhammad al-Maktum saroydan qochishga urinishdagi muvaffaqiyatsizlikdan keyin birinchi marta suratga tushirildi. Bu haqda Associated Press xabar berdi.

Mamlakatning WAM axborot agentligi tomonidan 24-dekabrda e’lon qilingan hukumat bayonotiga ko‘ra, amirning qochib ketgan qizi Dubayda oilasi bilan yashamoqda. 15-dekabrda u BMTning inson huquqlari bo‘yicha sobiq oliy komissari Meri Robinson bilan uchrashgan. Agentlik ayollarning suratlarini e’lon qilgan.
Avvalroq Latifa bin Muhammad al-Maktum mamlakatdan qochishga besamar urinishlaridan so‘ng, dom-daraksiz yo‘qolib qolgani haqida xabar berilgan edi. Dubay amirining qizi saroydan qochishga sobiq josus bilan 7 yil tayyorlangan.